







UGOVOR
O JAVNOJ NABAVCI
 USLUGE ŠTAMPANJA I KOPIRANJA I NJIHOVE DOSTAVE NA LOKACIJI NARUČIOCA 



Ovaj ugovor zaključen je između:

Regulatorne agencije za energetiku i regulisane komunalne djelatnosti, sa sjedištem u Podgorici, Bulevar Svetog Petra Cetinjskog broj 96 Podgorica, PIB: 02396491, Broj žiro računa:  510-4171-40, naziv banke: Crnogorska komercijalna banka AD Podgorica, koga zastupa Izvršna direktorica, Milica Knežević (u daljem tekstu: Naručilac)

i

[bookmark: _GoBack]Art Grafika doo Nikšić, sa sjedištem u Nikšiću, ulica V Proleterske br. 2, PIB 02280736, broj žiro računa: 510-3186-85, kod Crnogorske komercijalne banke, koga zastupa izvršni direktor Adžić Nebojša (u daljem tekstu: Izvršilac).


 PREDMET UGOVORA

                                                              Član 1
Predmet ovog ugovora je nabavka usluge štampanja i kopiranja i njihove dostave na lokaciji Naručioca, prema Zahtjevu za dostavljanje ponuda za jednostavne nabavke broj: 21/1492-1 od 13.04.2021. godine, kao i izabranoj ponudi Izvršioca broj: 3199 od 22.04.2021. godine, koja je sastavni dio ovog ugovora. 

Član 2
Izvršilac se obavezuje da Naručiocu pruži uslugu u svemu prema Zahtjevu za dostavljanje ponuda za jednostavne nabavke i Ponudi iz člana 1 ovog ugovora, a Naručilac se obavezuje da plati izvršiocu vrijednost usluge prema prihvaćenoj cijeni.

CIJENA I USLOVI PLAĆANJA

Član 3
Ukupna cijena bez uračunatog PDV-a za usluge iznosi 5. 648,60 €, PDV iznosi             1. 186,21 € i  ukupna  cijena sa sa PDV-om iznosi 6. 834,81 €.

U cijenu su uključeni svi troškovi neophodni za realizaciju predmetne usluge.

Član 4
Ugovorene strane su saglasne da će Naručilac plaćanje izvršiti sukcesivno za izvršenu uslugu, a po fakturama koje će Izvršilac dostaviti Naručiocu i to najkasnije u roku od 15 dana od dana ispostavljanja fakture za izvršenu uslugu.

Način plaćanja je virmanski, na žiro račun Izvršioca.

VRIJEME IZVRŠENJA UGOVORA

Član 5
Izvršilac se obavezuje da će usluge navedene u članu 1 ovog ugovora, pružati sukcesivno u periodu od 12 mjeseci od dana zaključenja ugovora ili do utroška opredijeljenih sredstava za ovaj vid nabavke. 

OBAVEZE UGOVORNIH STRANA

Član 6
Izvršilac se obavezuje da:
· usluge koje su predmet ovog ugovora izvodi u skladu sa važećim zakonskim propisima, normativima i standardima za ovu vrstu posla,
· odmah po zahtjevu Naručioca, pristupi otklanjanju uočenih nedostataka i propusta u obavljanju posla,
·  nadoknadi svu štetu Naručiocu, koja bude prouzrokovana nesavjesnim ili nekvalitetnim radom.

Član 7
Naručilac se obavezuje da po naknadno dogovorenom terminu i planu, Izvršioca uvede u posao. 
Pod uvođenjem u posao podrazumijeva se obezbijeđenje svih potrebnih uslova za nesmetano obavljanje posla.

RASKID UGOVORA

Član 8
Ugovorne strane su saglasne da do raskida ovog ugovora može doći:

· ako Izvršilac ne bude izvršavao svoje obaveze u rokovima i na način predviđen Ugovorom, 

· u slučaju kada Naručilac ustanovi da kvalitet usluge koja je predmet ovog ugovora ili način na koji se pruža, odstupa od traženog, odnosno ponuđenog kvaliteta iz ponude Izvršioca,

· u slučaju da se Izvršilac ne pridržava svojih obaveza i u drugim slučajevima nesavjesnog obavljanja posla, 
Pravo na jednostrani raskid ovog ugovora ima i Izvršilac ukoliko Naručilac ne poštuje odredbe utvrđene Ugovorom.

Ugovorne strane su dužne da prije raskida Ugovora u skladu sa stavom 1 ovog člana pisanim putem upozore stranu koja vrši povredu Ugovora o nastalim povredama i ostave rok ne kraći od 10 dana za otklanjanje ukazanih povreda Ugovora.

U slučaju da ugovorna strana koja vrši povredu Ugovora ne otkloni ukazane nedostatke u ostavljenom roku, druga strana će raskinuti Ugovor.

GARANCIJA KVALITETA

Član 9
Izvršilac garantuje da je ponuđena usluga u skladu sa ponudom i da nema stvarnih i pravnih nedostataka.
Izvršilac garantuje kvalitet usluge.

PREUZIMANJE PRAVA I OBAVEZA

Član 10
Izvršilac se obavezuje da podatke i informacije do kojih dođe u toku obavljanja poslova iz ovog ugovora ne smije koristiti niti dijeliti drugim licima, bez predhodne saglasnosti Naručioca.
IZMJENE UGOVORA O NABAVCI

Član 11
Ukoliko se javi potreba za nabavkom usluge koju Naručilac u vrijeme zaključivanja ugovora nije mogao da predvidi, s tim da vrsta usluge ne mijenja prirodu ugovora, a povećanje vrijednosti ugovora nije veće od 20% vrijednosti prvobitnog ugovora, Izvršilac  je dužan da istu isporuči po uslovima iz  ponude broj: 3199 od 22.04.2021. godine.
Član 12
Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njenog pravnog sljedbenika.

ANTIKORUPCIJSKA KLAUZULA

Član 13
Ugovorne strane se obavezuju da će preduzimati sve mjere kojima se može spriječiti bilo kakva radnja u toku realizacije ovog ugovora, a koja bi u smislu Zakona o javnim nabavkama ovaj ugovor činila ništavnim.

PRIMJENA PROPISA

Član 14
Za sve što nije predviđeno ovim ugovorom primjenjivaće se propisi Crne Gore.

SUDSKA NADLEŽNOST

Član 15
Ugovorne strane su saglasne da eventualne sporove povodom ovog ugovora rješavaju sporazumom. 
U protivnom, ugovara se nadležnost suda u Podgorici.

PRIMJERCI UGOVORA

[bookmark: _Toc424220559][bookmark: _Toc424220125][bookmark: _Toc424216273][bookmark: _Toc422395573][bookmark: _Toc446932464]Član 16
Ovaj Ugovor je zaključen i potpisan od dolje navedenih ovlašćenih zakonskih zastupnika strana Ugovora i sačinjen je u 4 (četiri) istovjetnih primjeraka, od kojih su po 2 (dva) primjerka za svaku od ugovornih strana.
       
Ovaj ugovor stupa na snagu danom potpisivanja obje ugovorne strana.



        Za  Naručioca                                                                         Za   Izvršioca  
    Izvršna  direktorica                                                                    Izvršni direktor
                                                                                                      
      Milica Knežević                                                                        Nebojša Adžić                                                      



Obrađivač: Sandra Milić, stručna saradnica za pravne, administrativne i kadrovske poslove

